Missatge: En resum: que obris un fil per a contar una anècdota o com vulguem dir-li que et va succeir fa 7 anys (!) amb un grup de valencians. Dius que no pretens generalitzar a tots els valencians, però al mateix temps en un altre missatge asseveres que has obert el fil per a exposar la decadència lingüística i nacional del PV. Doncs tu mateix...El que més em fa més gràcia és que jo, que sóc valencià, he conegut no pocs catalans que són molt més botiflers que jo, que parlen un català molt més castellanitzat que el meu, que no tenen cap mena de lleialtat lingüística...i en canvi no se m'acut obrir un fil per a comentar una anècdota que vaig viure fa uns anys amb uns catalans blabla...i tot seguit com qui no vol la cosa dir que això demostra per què Catalunya no és independent per casos com aquest...Al remat, és del sempre: el País Valencià ens serveix només com a diana de les nostres frustracions. -'Sí, sí, a Catalunya estem malament, però i els valencians?-Uf, el PV això sí que està perdut. No hi ha res a fer.Mentrestant, els valencians que ens estimem el nostre país seguirem lluitant per la nostra identitat nacional i per la llengua i cultura compartides

Resposta: La setmana passada vaig retrobar-me amb uns amics de La Safor i un de la Marina. Un d’ells, que és d’un poble prop de Gandia (et dic d’on són perquè potser així tu podràs comprendre millor el perquè del que em van dir) em va explicar que al País Valencià darrerament s’hi respira molt de nacionalisme (valencià), tal qual. Que Compromís arrassarà a les properes eleccions. A mi em van sorprendre el que m’explicaven, sobretot sabent d’on ve el País Valencià i el que ha passat allí. Jo pensava que si hi havia cap nacionalisme a l’alça era l’espanyol. El primer que vaig pensar és que aquest nacionalisme del que em parlaven era més aviat un valencianisme light del tipus Compromís i sense renunciar a Espanya, com a molt crític amb ella. També vaig pensar que potser això s’estava produint entre joves, el partit majoritari dels quals és Compromís, i ells ho generalitzaven erròniament amb tota la ciutadania i que el fet ser de regions tradicionalment més valencianistes que la resta del país, també els incitava a generalitzar el que passa al seu voltant amb el que passa en realitat a nivell general del PV. Tu què en penses? També trobes que està passant això? O són falses il•lusions?